CELEX: 62018CN0555
Language: da
Date: 2018-08-30 00:00:00
Title: Sag C-555/18: Anmodning om præjudiciel afgørelse indgivet af Sofiyski rayonen sad (Bulgarien) den 30. august 2018 — K.H.K. mod B.A.C. og E.E.K.

26.11.2018   
            
            
               DA
            
            
               Den Europæiske Unions Tidende
            
            
               C 427/14
            
         
      Anmodning om præjudiciel afgørelse indgivet af Sofiyski rayonen sad (Bulgarien) den 30. august 2018 — K.H.K. mod B.A.C. og E.E.K.
      (Sag C-555/18)
      (2018/C 427/20)
      Processprog: bulgarsk
      
         Den forelæggende ret
      
      Sofiyski rayonen sad
      
         Parter i hovedsagen
      
      
         Sagsøger: K.H.K.
      
         Sagsøgt: B.A.C. og E.E.K.
      
         Præjudicielle spørgsmål
      
      
                  1)
               
               
                  Er et endnu ikke retskraftigt betalingspåbud vedrørende et pengekrav som omhandlet i artikel 410 i Grazhdanski protsesualen kodeks (civil retsplejelov, herefter »GPK«) et officielt bekræftet dokument som omhandlet i artikel 4, nr. 10, i Europa-Parlamentets og Rådets forordning (EU) nr. 655/2014 af 15. maj 2014 (1)?
               
            
                  2)
               
               
                  Såfremt betalingspåbuddet i henhold til GPK’s artikel 410 ikke er et officielt bekræftet dokument, skal der da efter anmodning uden for proceduren i henhold til GPK’s artikel 410 indledes en særskilt procedure i henhold til artikel 5, litra a), i Europa-Parlamentets og Rådets forordning (EU) nr. 655/2014 af 15. maj 2014?
               
            
                  3)
               
               
                  Såfremt betalingspåbuddet i henhold til GPK’s artikel 410 er et officielt bekræftet dokument, er retten da forpligtet til at træffe afgørelse inden for fristen i henhold til artikel 18, stk. 1, i Europa-Parlamentets og Rådets forordning (EU) nr. 655/2014 af 15. maj 2014, når en national bestemmelse fastsætter, at fristerne udsættes i retsferier?
               
            
         (1)  Europa-Parlamentets og Rådets forordning (EU) nr. 655/2014 af 15.5.2014 om indførelse af en procedure for en europæisk kendelse til sikring af bankindeståender med henblik på at lette grænseoverskridende gældsinddrivelse på det civil- og handelsretlige område (EUT L 189, s. 59).